stanford-oval/wikipedia huggingface dataset:
Gloria Koussihouede

Gloria Koussihouede (s. 4. huhtikuuta 1987 Porto-Novo Beninin kansantasavalta) on beniniläinen uimari. Hän jäi vuoden 2004 kesäolympialaisissa Ateenassa 50. sijalle naisten 100 metrin vapaauinnissa ja vuoden 2008 kesäolympialaisissa Pekingissä 87. sijalle 50 metrin vapaauinnissa.
Koussihouede oli yhä kesäolympialaisten 2012 jälkeen nuorin Beniniä koskaan olympialaisissa edustanut urheilija.
Gunilla Holm

| Gunilla Holm> Henkilötiedot |
| --- | --- |
Syntynyt: 7. syyskuuta 1954 (ikä 70) Tenhola
Kansalaisuus:  Suomi
Ammatti:  kasvatustieteen professori
Koulutus ja ura
Tutkinnot:  Helsingin yliopisto (HuK 1980), SUNY Buffalo (Ed.M. 1983, Ph.D. 1987)
Instituutti:  Helsingin yliopisto, Western Michigan University
Tutkimusalue:  monikultuurinen koulutus, kvalitatiiviset tutkimusmenetelmät, nuoriso- ja populaarikulttuuri, koulutuksen ja tasa-arvon välinen yhteys
Palkinnot:  Maikki Fridbergin tasa-arvopalkinto (2017)
Gunilla Inger Maria Holm (s. 7. syyskuuta 1954 Tenhola) on Helsingin yliopiston kasvatustieteen ruotsinkielinen professori.
Holm kirjoitti ylioppilaaksi vuonna 1973 (Ekenäs samlyceum). Hän valmistui Helsingin yliopistosta humanististen tieteiden kandidaatiksi 1980. Hän suoritti Yhdysvalloissa New Yorkin osavaltionyliopiston Buffalon kampuksella (SUNY Buffalo) kasvatustieteen maisteritutkinnon (Ed.M. 1983) ja valmistui sieltä myös tohtoriksi (Ph.D. 1987).
Holm työskenteli professorina Western Michigan Universityssä 1989–2006. Hänet nimitettiin Helsingin yliopiston kasvatustieteen ruotsinkieliseksi professoriksi vuonna 2006. Hän on johtanut pohjoismaista huippuyksikköä 'Justice through Education in the Nordic Countries.
Holmin tutkimuskohteita ovat muun muassa monikultuurinen koulutus, kvalitatiiviset tutkimusmenetelmät, nuoriso- ja populaarikulttuuri sekä koulutuksen ja tasa-arvon välinen riippuvuus.
Holm on ollut Suomen Tiedeseuran jäsen vuodesta 2009. Vuonna 2017 hän sai Maikki Fridbergin tasa-arvopalkinnon.
Flanderin ympäriajo 2019

Flanderin ympäriajo 2019 oli järjestyksessään 103. maantiepyöräilyn miesten Flanderin ympäriajo. Se käytiin 267 kilometrin reitillä Antwerpenista Oudenaardeen 7. huhtikuuta 2019. Kilpailu kuului UCI World Touriin 2019.
Alberto Bettiol voitti kilpailun karattuaan kärkiryhmästä Oude Kwaremontin nousussa 17 kilometriä ennen maalia. Kasper Asgreen oli toinen ja Alexander Kristoff kolmas.
Samana päivänä käytiin myös 16. naisten Flanderin ympäriajo. Siinä Oudenaarde toimi sekä lähtö- että maalipaikkana, ja reitin pituus oli 159,2 kilometriä. Kilpailu kuului UCI Women's World Touriin 2019.
Marta Bastianelli voitti kilpailun kukistettuaan loppukirissä irtiottokumppaninsa Annemiek van Vleutenin ja Cecilie Uttrup Ludwigin.
Miesten kilpailun tulokset

Lähde: Pro Cycling Stats
Miesten kilpailuun osallistuneet joukkueet

Lähde: Pro Cycling Stats
Naisten kilpailun tulokset

Lähde: Pro Cycling Stats
Naisten kilpailuun osallistuneet joukkueet

Lähde: Pro Cycling Stats
Espanjan europarlamenttivaalit 2014

Vuoden 2014 europarlamenttivaalit järjestettiin Espanjassa 25. toukokuuta 2014. Edustajien määrä (54) pysyi samana kuin edellisellä parlamenttikaudella.
Tulokset

| 0 | 1 | 2 |
| --- | --- | --- |
| Äänestysaktiivisuus | 43,81 % | −1,09 |
| Hylättyjä ääniä | 287 925 | 1,8 % |
| Puolue | Puolue | Mepit | Mepit | Äänet> Lukumäärä | Äänet> Lukumäärä | Äänet> Osuus | Äänet> Osuus |
| --- | --- | --- | --- | --- | --- | --- | --- |
|   | Kansanpuolue | 16 | −8 | 4 098 339 |  | 26,1 % | −16,0 |
|   | Sosialistinen työväenpuolue | 14 | −9 | 3 614 232 |  | 23,0 % | −15,8 |
|   | Plural Left | 6 | +4 | 1 575 308 |  | 10,0 % | +6,3 |
|   | Podemos | 5 | +5 | 1 253 837 |  | 8,0 % | Uusi |
|   | Liitto, edistys ja demokratia | 4 | +3 | 1 022 232 |  | 6,5 % | +3,6 |
|   | Coalición por Europa | 3 |  | 851 971 |  | 5,4 % | +0,6 |
|   | L'Esquerra pel Dret a Decidir | 2 | +1 | 630 072 |  | 4,01 % | +1,52 |
|   | Ciudadanos | 2 | +2 | 497 146 |  | 3,16 % | +3,02 |
|   | Los Pueblos Deciden | 1 | +1 | 326 464 |  | 2,08 % | +0,96 |
|   | Primavera Europea | 1 | +1 | 302 266 |  | 1,92 % | Uusi |
|   | Vox | 0 |  | 246 833 |  | 1,57 % | Uusi |
|   | PACMA | 0 |  | 177 499 |  | 1,13 % | +0,87 |
Eva Tammi-Salminen

| Eva Tammi-Salminen> Henkilötiedot |
| --- | --- |
Syntynyt: 12. elokuuta 1971 (ikä 53) Tampere
Ammatti:  juristi, oikeustieteen tutkija
Eva-Maija Tammi-Salminen (s. 12. elokuuta 1971 Tampere) on suomalainen juristi ja oikeustieteen tutkija, joka on toiminut oikeusneuvoksena eli korkeimman oikeuden jäsenenä elokuusta 2018 alkaen. Tammi-Salminen siirtyi virkaan Turun yliopistosta, jossa hän toimi siviilioikeuden professorina.
Ura

Oikeustieteen kandidaatiksi Tammi-Salminen valmistui vuonna 1994, ja vuonna 2001 hän väitteli oikeustieteen tohtoriksi Turun yliopistosta. Hän sai väitöskirjastaan Suomalaisen Lakimiesyhdistyksen Vuoden väittelijä 2001 -palkinnon.
Tammi-Salmisen tutkimus on kohdistunut siviilioikeuden ytimen muodostaviin sivullissuojakysymyksiin. Hänen tutkimuksensa painopisteitä ovat olleet vakuutusoikeus, kiinteistöoikeus sekä varallisuusoikeuden eurooppalaistuminen. Tammi-Salminen toimi Helsingin yliopiston Kansainvälisen talousoikeuden instituutissa tutkijana vuosina 1995–1998, ja vuosina 1999–2005 hän työskenteli Turun yliopiston oikeustieteellisessä tiedekunnassa assistenttina, yliassistenttina ja määräaikaisena professorina. Suomen Akatemiassa hän toimi akatemiatutkijana vuosina 2006–2007. Lapin yliopistossa hän toimi esineoikeuden professorina vuosina 2008–2016 ja Turun yliopistossa siviilioikeuden professorina vuosina 2016–2018.
Oikeusneuvoksena Tammi-Salminen aloitti elokuussa 2018, samaan aikaan rikosoikeuden professori Jussi Tapanin kanssa. Edellisen kerran professori nimitettiin korkeimman oikeuden jäseneksi vuonna 1990, kun Juhani Wirilander aloitti oikeusneuvoksena.
Tammi-Salmisella on dosentuuri kolmessa yliopistossa: hän on siviilioikeuden dosentti Turun yliopistossa, esineoikeuden dosentti Helsingin yliopistossa ja varallisuusoikeuden dosentti Lapin yliopistossa. Hän on myös toiminut Lakimies-aikakauskirjan päätoimittajana vuosina 2014–2017.
Teokset

Sopimus, kompetenssi ja kolmas: Varallisuusoikeudellinen tutkimus negative pledge -lausekkeiden sivullissitovuudesta.  (Väitöskirja)  Helsinki:  Suomalainen lakimiesyhdistys, 2001.  ISBN 951-855-183-9.
Perusteita esinevakuuksista.  Turku:  Turun yliopiston oikeustieteellinen tiedekunta, 2006.  ISBN 951-29-2802-7.
Esinevakuusoikeuden perusteet.  Helsinki:  Talentum Pro, 2015.  ISBN 978-952-14-2184-6.
Perusteita panttioikeudesta.  Turku:  Turun yliopisto, 2017.  ISBN 978-951-29-6722-3.
Gunilla Röör

| Gunilla Röör |
| --- | --- |
 Röör vuonna 2013.
Henkilötiedot
Koko nimi:  Gunilla Kristina Röör
Syntynyt: 16. elokuuta 1959 (ikä 65) Bromma, Ruotsi
Ammatti:  näyttelijä, ohjaaja, teatterinjohtaja
Sukulaiset:  Inger Berggren (äiti)
Näyttelijä
Palkinnot
 Guldbagge Paras naispääosa 1991, 1995 
Aiheesta muualla
IMDb
Elonet
Gunilla Kristina Röör (s. 16. elokuuta 1959 Bromma) on ruotsalainen näyttelijä, ohjaaja ja teatterinjohtaja. Hän työskenteli Tukholman kaupunginteatterissa vuosina 1986–2021. Lisäksi hän on näytellyt elokuvissa. Hänet on palkittu kahdesti Guldbaggella rooleistaan elokuvissa Freud flyttar hemifrån... (1991) ja Sommaren (1996). Vuodesta 2021 Röör on johtanut Norrbottensteaternia Luulajassa.
Röörin äiti oli laulaja Inger Berggren.
Aiheesta muualla

Kuvia tai muita tiedostoja aiheesta Gunilla Röör Wikimedia Commonsissa
Espanjan evankelisbaptistinen liitto

| Espanjan evankelisbaptistinen liitto |
| --- | --- |
Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Espanja
Seurakuntia:  101
Jäseniä:  11 284
Kotisivu:  https://uebe.org/
Infobox OKVirheellinen NIMI-arvo: 
Espanjan evankelisbaptistinen liitto on baptistinen kirkkokunta Espanjassa. Vuonna 2024 sillä oli 101 seurakuntaa ja 11 284 jäsentä. Se on Baptistien maailmanliiton jäsen.
Aiheesta muualla

Kirkon kotisivut
Fargo-Moorhead Jets

| Fargo-Moorhead Jets |
| --- | --- |
Perustettu:  2003
Lakkautettu:  2008
Kaupunki:   Fargo, Pohjois-Dakota
Kotiareena:  John E. Carlson Coliseum
Sarjataso:  NAHL
Divisioona:  Keskinen
Infobox OKNimi-testi OK: 
Fargo-Moorhead Jets oli yhdysvaltalainen juniorijääkiekkojoukkue, jonka kotikaupunki oli Pohjois-Dakotassa sijaitseva Fargo. Joukkue pelasi North American Hockey Leaguen keskisessä divisioonassa ja sen kotiottelut pelattiin John E. Carlson Coliseumissa.
Fargo-Moorhead Jetsi pelasi ensimmäisen kerran NAHL:ssä kaudella 2003–2004. Kauden 2007–2008 jälkeen sen korvasi USHL:ään pelaamaan perustettu Fargo Force.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fargo-Moorhead Jets
FON

La Fonera, FON-yhtiön mukautettu OpenWRT GNU/Linux-käyttöjärjestelmään pohjautuva WLAN-tukiasema ja alkuperäispakkauksen muu sisältö.
FON Technology S.L. on Espanjasta käsin toimiva teknologiayritys, jonka perustaja on Martin Varsavsky. Vuoden 2006 alussa FON sai 18 miljoonan euron rahoituksen muun muassa Googlelta ja Skype Technologiesilta. Vuoden 2007 alussa FON sai 13 miljoonaa euroa lisää rahoitusta useilta yhtiöiltä. Suomessa FONin toiminnan edistäjänä toimii Marko Ahtisaari.[lähde? ]
Yrityksen tavoitteena on muodostaa maailman kattavin langattomien WLAN-tukiasemien verkosto, jonka luomiseksi se myy omaa tukiasemaansa. Tukiasemia on myös jaettu ilmaiseksi erilaisten kampanjoiden yhteydessä. FONin tavoin toimii Suomessa Saunalahti Groupin Wippies-yhteisö.[lähde? ]
Historia

Idea WLAN-tukiasemasta syntyi vuonna 2005 Varsavskyn reissatessa Pariisissa. Hän kaivoi PDA-laitteensa taskustaan pikaista Internetin selailua varten ja koitti löytää verkkoa, johon yhdistää laitteen. Verkkoja löytyi kymmenittäin, mutta ne kaikki olivat salattuja.
FON-verkko

FON-verkon käyttäjäksi eli niin sanotuksi foneroksi voi ryhtyä kuka hyvänsä rekisteröitymällä FONin kotisivuilla. FON-tukiaseman (La Fonera) hankkiminen ja hyödyntäminen vaatii käyttäjältä lisäksi laajakaistayhteyden internetiin. FON-palvelun idea on, että käyttäjät jakavat oman internet-yhteytensä langattomasti muidenkin käyttöön. FON huolehtii muiden käyttäjien tunnistuksesta ja käyttöoikeuksista ja hoitaa mahdollisen laskutuksen.[lähde? ]
FON-tukiasemien käyttö yksityisten ADSL-yhteyksien jakamiseen on harvoin suoranaisesti sallittu palveluntarjoajien käyttöehdoissa. Tästä huolimatta tukiasemia on runsaasti käytössä sekä Suomessa että muualla maailmassa.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
http://www.fon.com/ - Yrityksen kotisivu
http://maps.fon.com/ - Interaktiivinen kartta FON-tukiasemista
http://blog.fon.com/fi/ - FONin suomalainen blogi
http://www.easy2design.de/bla/?page_id=98 (Arkistoitu – Internet Archive) - Debricking/Flashing
Gustaf Jansson

Gustaf Jansson tai Gustaf Janson on seuraavien henkilöiden nimi
Frans Gustaf Janson (1844–1910), ruotsalainen kansanedustaja
Gustaf Jansson (1922–2012), ruotsalainen kestävyysjuoksija
Gustaf Janson (1866–1913), ruotsalainen kirjailija
Gustaf Jansson (1839–?), ruotsalainen kansanedustaja
Gustaf Jansson (1850–1934), ruotsalainen Munkfors brukin insinööri
Gustaf Jansson (s. 1922), ruotsalainen yleisurheilija, pronssia vuoden 1952 olympialaisissa
Gustav Jansson (s. 1986), ruotsalainen jalkapalloilija
Gustaf Vilhelm Jansson (1879–1942), suomalainen diplomi-insinööri ja virkamies, Rautatiehallituksen ylijohtaja
Gösta Gustaf-Janson (1902–1993), ruotsalainen kirjailija, kirjailija Gustaf Jansonin (1866–1913) poika
Jan Gustaf Jansson, ruotsalainen kansanedustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gustaf Jansson”, voi hakea sivunnimihaulla, laajalla sivunnimihaulla tai tekstihaulla.
Falcon Beach

| Falcon Beach |
| --- | --- |
Tyyli:  saippuasarja
Kestoaika:  60 minuuttia
Luoja(t):  Shannon Farr John Murray
Pääosissa:  Steve Byers Jennifer Kydd Devon Weigel Ephraim Ellis Melissa Elias Morgan Kelly
Alkuperämaa:  Kanada
Verkko:  Global Television Network ABC Family YTV Soapnet  Nelonen
Esitetty:  5. tammikuuta 2006 – 30. maaliskuuta 2007
Tuotantokausia:  2
Jaksoja:  26
Tuotanto
Tuottaja(t):  Shannon Farr John Murray
Vastaava(t) tuottaja(t):  Barbara Bowlby Kim Todd John Brunton
Linjatuottaja:  Ellen Rutter
Ohjaaja(t):  Norma Bailey Bill Corcoran Andrew Potter Kristoffer Tabori
Käsikirjoittaja(t):   Käsikirjoittajat: Shannon Farr John Murray Deborah Wilton Therese Beaupre Elizabeth Stewart Tracey Forbes Grant Sauve Daegan Fryklind Jeremy Boxen David Schmidt Sean Jara Stacey Kaser Sarah Dodd Peter Lauterman 
Säveltäjä(t):  Ari Wise James Jandrisch Brian Carson
Leikkaaja(t):  Ron Wisman Robert Lower Jeff Bessner
Kuvaaja(t):  Colin Hoult Alwyn Kumst
Aiheesta muualla
IMDb 
Winnipeg Beach.
Falcon Beach on kanadalainen televisiosarja, joka on kuvattu Winnipeg Beachissa, Manitobassa, Kanadassa. Suomessa sarjaa esitti Nelonen.
Näyttelijät

| 0 | 1 | 2 |
| --- | --- | --- |
|  Steve Byers  | … |  Jason Tanner   |
|  Jennifer Kydd  | … |  Paige Bradshaw   |
|  Devon Weigel  | … |  Tanya Shedden   |
|  Ephraim Ellis  | … |  Danny Ellis   |
|  Melissa Elias  | … |  Erin Haddad   |
|  Morgan Kelly  | … |  Lane Bradshaw   |
|  Allison Hossack  | … |  Ginny Bradshaw   |
|  Ted Whittall  | … |  Trevor Bradshaw   |
|  Peter Mooney  | … |  Adrian Keeper   |
Aiheesta muualla

Falcon Beachin viralliset nettisivut (englanniksi)
Gustaf Johan Järnefelt

Gustaf Järnefelt
Gustaf Johan Järnefelt (25. toukokuuta 1823 Tohmajärvi – 5. toukokuuta 1883 Helsinki) oli suomalainen juristi ja valtiopäivämies.
Järnefeltin vanhemmat olivat kruununvouti Gustaf Adolf Järnefelt ja Aurora Fredrika Molander ja puoliso vuodesta 1866 Amalia Kristina Seitz (k. 1908), Nils Ludvig Arppen leski. Järnefelt tuli ylioppilaaksi 1841 ja suoritti tuomarintutkinnon 1850. Varatuomarin arvon hän sai 1853. Järnefelt oli Viipurin hovioikeuden ylimääräinen kanslisti vuodesta 1852, kanslisti vuodesta  1858, aktuaari vuodesta 1859, ylimääräinen viskaali vuodesta 1861 ja notaari vuodesta 1862. Ilomantsin tuomiokunnan tuomari hänestä tuli 1865. Järnefelt omisti Everilän tilan Tohmajärvellä.  Hän oli aatelissäädyssä sukunsa edustaja valtiopäivillä  1867, 1877–1878 ja 1882.
Oikeusneuvos, valtiopäivämies Tauno Järnefelt oli Gustaf Johan Järnefeltin poika.
Gary Crosby

Gary Crosby isänsä Bing Crosbyn kanssa.
Gary Evan Crosby (27. kesäkuuta 1933 – 24. elokuuta 1995) oli yhdysvaltalainen laulaja ja näyttelijä, joka tunnetaan kumminkin paremmin kirjoittamistaan muistelmista isästään Bing Crosbysta.
Gary Crosby syntyi Los Angelesissa, Kaliforniassa. Pudottauduttuaan yliopistosta hän aikoi seurata isänsä jalanjälkiä viihdeteollisuudessa. Hän esiintyi 1940-, 1950- ja 1960-luvuilla veljiensä Phillipin, Dennisin ja Lindsayn kanssa harmoniamusiikkiryhmässä The Crosby Boys. Näyttelijänä hän esiintyi konstaapeli Ed Wellsinä NBC:n sarjassa Adam-12.
Vuonna 1983, Bing Crosbyn kuoltua, Gary Crosby julkaisi omaelämäkertansa Going My Own Way. Kirja kertoi muun muassa hänen äitinsä alkoholismista ja isänsä henkisestä ja fyysisestä kurituksesta. Erityisesti hänen veljensä Phillip kuitenkin väitti, ettei kurittaminen ollut niin kovaa kuin Gary oli kirjassa kertonut. Toiset veljet Lindsay ja Dennis kuitenkin vahvistivat Garyn kertomuksen: kumpikin teki itsemurhan myöhemmin.
Crosby poltti paljon ja kuoli Burbankissa, Kaliforniassa keuhkosyöpään vuonna 1995.
Aiheesta muualla

Gary Crosby Internet Movie Databasessa. (englanniksi)
Farhad Harki

| Mitalit> Maa:  Kazakstan.Miesten painonnosto. Olympialaiset  | Mitalit> Maa:  Kazakstan.Miesten painonnosto. Olympialaiset  | Mitalit> Maa:  Kazakstan.Miesten painonnosto. Olympialaiset  | Maa:  Kazakstan> Miesten painonnosto. |
| --- | --- | --- | --- |
|  Pronssia | Rio de Janeiro 2016 | 62 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Astana 2013 | –62 kg |  |
Farhad Ibragimuly  Harki (kaz. Фархад Ибрагимұлы Харки; s. 20. huhtikuuta 1991) on kazakstanilainen painonnostaja ja olympiamitalisti. Hän saavutti olympiapronssia Rio de Janeirossa 2016 62 kg painoluokassa. Hän on saavuttanut myös hopeaa Aasian-mestaruuskilpailuissa vuonna 2013.Harki sai kahden vuoden kilpailukiellon kesäkuussa 2013 metenolonen käytöstä.
Finnish Graffiti 3

| Finnish Graffiti 3 Eri esittäjiä |
| --- | --- | --- |

Kokoelmalevyn tiedot
 Äänitetty : 1956, 1959, 1960, 1961, 1962
 Julkaistu: 1980
 Formaatti: LP-levy, C-kasetti
 Tuottaja(t): Unto Torniainen
 Tyylilaji: rock
 Kesto: 37.43
 Levy-yhtiö: Oy Finnlevy Ab
muut julkaisut
| Finnish Graffiti 2  | Finnish Graffiti 3  |   |
Finnish Graffiti 3 – Kannat kattoon on suomalaisen rockin historiaa valottavan sarjan kolmas kokoelma. Äänitteet ovat monofonisia, ja ne ovat vuosilta 1956, 1959, 1960, 1961 ja 1962.
Kokoelman on julkaissut Oy Finnlevy Ab vuonna 1980. Tuottaja on Unto Torniainen ja kannesta vastaa RAZ.
Kappaleet

Onni Gideon: "Havaiian rock" (O. Gideon) – 2:55. 1956 Manus / Scandia
Lasse Liemola & Erkki Ertaman yhtye: "Anna pois" (Trad. / LaLa / sov. E. Ertama) – 2:08. 21.7.1959 Manus / PSO
Lasse Liemola & Ossi Aallon skiffle-yhtye: "Diivaillen" ("Puttin' on the Style") (N. Cazden / LaLa / sov. Erkki Ertama) – 2:58. Heinäkuu 1959 Scandia / PSO
Vesa Enne & Ossi Runnen yhtye: "Nuori rytmi" (T. Kärki / R. Helismaa / T. Kärki) – 2:17. 21.9.1959 Fazer / Finnlevy
Jorma Kalenius & His Rock Devils: "Mä tahdon rokata" (J. Kalenius) – 1:32. 23.5.1960 Fazer / Finnlevy
Jorma Kalenius & His Rock Devils: "Takaan sen" ("Stuck on You") (A. Schroeder / J. Leslie McFarland / K. Tuomisaari / sov. J. Kalenius) – 2:02. 23.5.1960 Gladys Music Inc. / Finnlevy
Eino Grön, Kukonpojat & Arthur Fuhrmannin orkesteri: "Sininen kuu" ("Blue Moon") (R. Rodgers / Saukki / sov. A. Fuhrmann) – 2:33. Joulukuu 1961 Big 3 / Finnlevy
Pekka Loukiala rock-yhtyeineen: "Tutti Frutti" (R. Penniman - J. Lupin – D. Bostrie / P. Saarto / sov. O. Runne) – 2:35. Helmikuu 1961 Venice / Finnlevy
Pekka Loukiala rock-yhtyeineen: "Kannat kattoon" (Trad. / A. Lohimies / sov. O. Runne) – 3:11. Helmikuu 1961 Manus / Finnlevy
Eero ja Jussi rock-yhtyeineen: "Lapsenvahdin rock" ("Baby Sittin' Boogie") (J. Parker / R. Helismaa / sov. A. Fuhrmann) – 1:56. 11.4.1961 Morris / Finnlevy
Timo Jämsen & Jaakko Salon orkesteri: "Kohtalon tähti" ("Flaming Star") (S. Edwards / Saukki / sov. J. Salo) – 2:21. 29.11.1961 Belinda / Finnlevy
Timo Jämsen & Jaakko Salon orkesteri: "Tuollainen tyttö" ("Girl Like You") (J. Lordan / Saukki / sov. J. Salo) – 2:34. 29.11.1961 Scandia / Scandia
Ali Sommar & Four Dogs: "One Way Ticket" (To the Blues) (H. Hunter - J. Keller / sov. J. Petersen) – 2:08. 2.2.1962 Scandia / PSO
Ali Sommar & Four Dogs: "It's Drivin' Me Wild" (B. Russell - E. Haft / sov. J. Petersen) – 2:32. 2.2.1962 PSO
Rock-Jerry: "Party" (Trad. / sov. O. Malinen) – 1:55. Elokuu 1960 EMI
Rock-Jerry: "Long Tall Sally" (R. Penniman – E. Johnsson) – 2:06. Helmikuu 1960 Belinda / EMI
France 5

| France 5 |
| --- | --- |

Lähetykset alkoivat:  13. joulukuuta 1994 (nimellä La Cinquième) 7. tammikuuta 2002 (nykyisellä nimellä)
Omistaja:  France Télévisions
Katsojaosuus:  3,5% (2020, )
Tunnuslause:  France 5, d'intérêt public
Maa:   Ranska
Kieli:  ranska
Pääkonttori:  10 rue Horace-Vernet, 92136 Issy-les-Moulineaux cedex
Kotisivu:  https://www.france.tv/france-5/
Infobox OKNimi-testi OK: 
France 5 (vuoteen 2002 La Cinquième) on ranskalainen vuonna 1994 perustettu julkisen palvelun televisiokanava, jonka omistaa France Télévisions, jonka puolestaan omistaa Ranskan valtio. Kanava keskittyy dokumentteihin ja ajankohtaisohjelmiin. Kanavan tunnusväri on vihreä.
Historia

Huhtikuussa 1992 Silvio Berlusconin omistama kanava La Cinq lopetti toimintansa, ja sen kanavapaikka jäi vapaaksi. Ranskan hallitus osti kanavapaikan uudelle ranskalais-saksalaiselle Arte-kanavalle, joka lähetti aluksi ohjelmaa vain iltaisin. Ohjelmatarjontaa Arten kanavapaikalla täydennettiin vuonna 1994 uudella La Cinquième -kanavalla, jonka lähetykset aloitettiin 13. joulukuuta. Avajaislähetys kuvattiin Louvren pyramidin alla ja siihen osallistui myös pääministeri Édouard Balladur. La Cinquième lähetti aluksi ohjelmaa joka päivä kello 7–19. Kanava oli tarkoitettu helppotajuiseksi ja erityisesti nuorille suunnatuksi opetus- ja sivistyskanavaksi hieman elitistisenä pidetyn Arten rinnalle. Vuonna 2000 La Cinquième liitettiin France Télévisionsiin ja vuonna 2002 se sai uuden nimen France 5.
Tarjonta

France 5:n ohjelmisto koostuu pääosin dokumenteista sekä ajankohtaisohjelmista. Se pyrkii tarjoamaan jokaiselle jotakin, ja käsittelee siksi monenlaisia aiheita politiikasta kulttuuriin ja puutarhanhoidosta matkailuun.
Aiheesta muualla

Kanavan kotisivut
France Télévisions
| --- | --- |
Omat televisiokanavat::   France 2  France 3  France 4  France 5  France Info  La Première 
Osaomistajana::   TV5Monde  Arte  Euronews 
Jäsenyydet::   Euroopan yleisradiounioni 
Kanavan logo vuosina 1999-2002
Gustaf Vilhelm Wilén

Gustaf Vilhelm Wilén (26. heinäkuuta 1835 Turku – 3. tammikuuta 1919 Turku) oli turkulainen kirjanpainaja ja lahjoittaja.
Wilén aloitti 12-vuotiaana kirjankustantajan, kirjanpainajan ja sanomalehtimiehen J. W. Lilljan kirjapainossa juoksupoikana edeten vuonna 1850 varastonhoitajaksi ja sittemmin kirjakauppa-apulaiseksi 1854. Vuosina 1859–1860 hän työskenteli Leipzigissa tunnetuimmissa kirjankustannus- ja kirjakauppaliikkeissä. Kun Lillja joutui taloudelliseen pulaan, Wilén nousi J. W. Lillja & Kumpp. yrityksen toimeenpanevaksi johtajaksi, ja vuonna 1865 Lilljan kirjapaino siirtyi hänen omistukseensa sekä vuonna 1873 koko kirjavarasto päätyi Wilénin haltuun. Kirjapaino toimi kirjankustantajana ja sanomalehdenkustantajana. J. F. Granlundin kuoltua Wilén osti entisen Frenckellin kirjapainon Turussa ja liitti sen yritykseensä.
Wilén julkaisi muun muassa lehtiä Åbo Underrättelser ja Sanomia Turusta. Kaikkiaan kustannustoiminta kattoi yli 800 eri kirjaa. Vuosina 1880–1897 Wilén teki huomattavia kirjalahjoituksia lukuisille laitoksille ympäri maan. Täyttäessään 70 vuotta, hän jakoi kansakouluoppilaille 10000 kappaletta Uutta Testamenttia.
Ferdinand Périer

Ferdinand Périer
Ferdinand Périer (22. syyskuuta 1875 Anvers – 10. marraskuuta 1968) oli Intiassa toiminut belgialainen roomalaiskatolinen arkkipiispa ja jesuiitta. Hänet vihittiin papiksi 3. lokakuuta 1909 ja nimitettiin Calcuttan arkkihiippakunnan koadjuuttoriarkkipiispaksi sekä Plataean titulaariarkkipiispaksi 10. elokuuta 1921. Piispaksi vihkiminen seurasi 21. joulukuuta. Pääkonsekraattorina toimi Pietro Pisani, jota avustivat Santino Taveggia ja Louis Van Hoeck.
Périeristä tuli 23. kesäkuuta 1924 Calcuttan arkkipiispa, jona hän toimi, kunnes jäi eläkkeelle 12. elokuuta 1960. Eläkkeellejäämispäivänään hän sai nimityksen Rhoinan titulaariarkkipiispaksi. Hän osallistui Vatikaanin toiseen kirkolliskokoukseen.
Eurokoodi

Eurokoodit ovat kantavien rakenteiden suunnittelustandardeja. Eurokoodit laatii eurooppalaisen standardisointijärjestö CEN:n tekninen komitea CEN/TC 250 Euroopan komission toimeksiannosta.  Eurokoodit antavat rakenteelliset suunnitteluperusteet rakennuksille sekä maa- ja vesirakenteille. Niihin sisältyy pohjarakenteiden suunnittelu, palosuunnittelu, maanjäristyssuunnittelu sekä toteutuksen ja työnaikaiset rakenteet.
Eurokoodisuunnittelustandardien käyttö alkoi Suomessa 1. marraskuuta 2007. Niiden käyttö jatkui rinnakkain vanhan Rakentamismääräyskokoelman kanssa, kunnes 1.1.2014 eurokoodien käytöstä tuli de facto pakollista.